Belsy

Belsy (* 23 de dezëmber 1984 a Kerala, India), si drët inuem ie Belsy Demetz, ie na ciantarina de Gherdëina de mujiga populera, dita nce mujiga da mont. Al scumenciamënt de si cariera ala adruà l inuem Belsy Khan.

 Vita 
Cun l'etá de un n ann ie Belsy, nasciuda tl' India, unida tëuta su da Erika Prucker y Raimund Demetz de Sëlva y ie cresciuda su te Gherdëina.
Bele cun set ani à Belsy fat pea al festival Zecchino d'Oro y fajova pert dl Cor di Mutons de Sëlva.
Tl ann 2000 ie Belsy unida liteda Exon Girl 2000 tl cuncors de belëza n ucajion dla fiera Tip Hotel a BurnechCronica 2000. Calënder de Gherdëina 2001, pl 213..
Si usc pon audì per l prim iëde sun na CD "Bon Nadel", data ora dala Union di Ladins de Gherdëina cun l produtëur Sisi RecordsEgon Vinatzer: Belsy terza al Grand Prix 2003. Calënder de Gherdëina 2004, pl. 182.
Ai 11 de mei dl 2002 ie unides presentedes te Cësa de Cultura de Sëlva la CD’s Alles was vom Herzen kommt de  Belsy  y Ein Herz voll Liebe de Mark Mussner.Cronica 2002. Calënder de Gherdëina 2003, pl. 244..
L'ann 2002 iela stata a Ciastel al Festival, doche fova unit ora si prima CD.
Tl 2003 pra l Grand Prix der Volksmusik cun l titul Heimat entsteht ala arjont adum cun 8 ciantarins seleziunei dl Cor Sasslong l terzo postEgon Vinatzer: Belsy terza al Grand Prix 2003. Calënder de Gherdëina 2004, pl. 182. 

L ann daldò ala arjont l segondo post al Grand Prix der Volksmusik do i Die Ladiner cun la ciantia Madre di Dio scrita da Marco Diana y Heiner Graf, produtëur Luis Stuflesser. Passa 6.000 persones fova tla «Stadthalle» de Viena a scuté su chësc cunzert y n rata ntëur 10 milions de persones dan la televijons; la sëira ie unida data tres n Eurovijion la RAI, l ZDF, l ORF y l SF-DRSEgon Vinatzer: I stars dla mujiga da mont. Calënder de Gherdëina 2005, pl. 179-181..

Tl 2006 deberieda cun Rudy Giovannini y cun l acumpaniamënt dl Coro Monti Pallidi ala venciù cun la ciantia „Salve Regina“ al Grand Prix der VolksmusikEgon Vinatzer: Belsy prima al Grand Prix dla mujiga da mont. Calënder de Gherdëina  2007, pl. 140-143..

Ai 23 de juni dl 2007 al prim Belsyfestival te Sëlva à la ciantarina pudù pië do la plata d’or per avëi vendù passa chindesc mile copies dl CD Bel AmiEgon Vinazer: Cronica 2006-2007. Calënder de Gherdëina 2008, pl. 251.

Tl 2010 ala venciù l prim pest al Grand Prix der Volksmusik adum cun Florian FeslLia per l Turism de Sëlva 2011: Belsy y Florian à venciù l "Grand Prix der Volksmusik 2010". Calënder de Gherdëina 2011, pl. 93.

Belsy ie la ciantarina che à abù l plu suzes de for y de duc al Grand Prix der Volksmusik.

Ai 10 de mei dl 2014 pra n cunzert Musikantendampfer a Gransee à Belsy fat a savëi che ëila ova la ntenzion de finé via cun l cianté ala fin dl an per judé si pere y oma tla pension de familia te Sëlva. Discografia 
 Plates 
 2002: Alles was vom Herzen kommt 2003: Heimat entsteht 
 2004: Ciao Amore Goodbye (plu tert deventeda Madre Di Dio)
 2005: Weihnachtstraum 2006: Bel ami 2007: Lieber Gott, bitte vergiss uns nicht 2009: Lust auf Sommer 2010: I hab di gern (cun Florian Fesl)
 2010: Weihnacht im Herzen (cun Florian Fesl)
 2011: Wie ein schöner Traum (cun Florian Fesl)
 2013: Wo die Liebe hinfällt (cun Florian Fesl)

 Compilations 
 2007: Salve Regina (cun Rudy Giovannini,  )
 2009: Ciao Amore Goodbye 
 2011: Das Beste (3 CDs)
 2012: 24 Karat (2 CDs, cun Florian Fesl)
 2013: Herzlichst (cun Florian Fesl)
 2014: Das Beste – Ihre schönsten Lieder (cun Florian Fesl)

 Singles 
 Heimat entsteht Ciao Amore Goodbye Die Sterne vom Lago Maggiore Piar Salve Regina (cun Rudy Giovannini)
 Bel ami Alles möcht i sein Hast du mich wirklich lieb Film Belsy'' ie l titul de n film-documenter de Veronika Kaserer sula ciantarina Belsy tëut su te Gherdëina, Ciastel y Mont de Sëuc.

 Notes 

 Cunliamënc su web 
 Plata web de Florian Fesl cun Belsy
 Galaria de fotos de Belsy  2011-2014
 Galaria de fotos di Belsy-Festivals 2012 und 2014
 Belsy Festival 2013 - cunzert te Sëlva ai 29 de juni 2013. 
 Belsy cianta La ciajarina de Cuca sun Youtube.

Belsy
Belsy
Belsy